চুনারুঘাট প্রতিনিধি \ চুনারুঘাটে গাঁজাসহ মাদক ব্যবসায়ী এক যুবককে গ্রেফতার করেছে পুলিশ। গ্রেফতারকৃত মাদক ব্যবসায়ী হচ্ছে-দেওরগাছ ইউনিয়নের চাকলা ছনবাড়ী এলাকার মৃত সুভাষ ঝড়ার পুর বুদ্ধিশর ঝড়া (২৫)। গতকাল শনিবার দুপুরে চাকলা ছনবাড়ী থেকে চুনারুঘাট থানার এস আই হরিদাসের নেতৃত্বে একদল পুলিশ গোপন সংবাদের ভিত্তিতে অভিযান চালিয়ে ৩কেজি গাঁজাসহ তাকে গ্রেফতার করে। এ ব্যাপারে থানায় মাদকদ্রব্য আইনে মামলা হয়েছে। বুদ্ধিশর ঝড়া স্বীকার করে ৩ কেজি গাঁজা মালটি আমতলী সুয়েল মিয়ার ছিল। সে পুলিশের টের পেয়ে পালিয়ে যায়।